钦定古今图书集成/方舆汇编/职方典/第1484卷 > 《紫溪山》陈士恪
## 钦定古今图书集成/方舆汇编/职方典/第1484卷 > 《紫溪山》陈士恪

为爱紫溪山屼嵂，乘兴登临正秋日。共扶赤藤踏翠
微，鸟道猱岩披蒙密。紫云绝顶摩苍冥，乱山为嶂松
为屏。何处飞来双白鸟，穿云点破数峰青。纡回寻入
招提境，麓转谿萦度烟岭。龙窟遥通洗耳泉，天中插
出芙蓉影。辛寮药室任从容，步履石径紫苔封。阳壑
丛生千岁草，阴岩郁挺六朝松。断湾秋水横略约，超
群，野鹿无拘缚。老僧定息石床上，半天花雨毵毵落。
梅外香焚古鼎熏，庭前云物何芬缊。遍翻古藏求禅
悟，细摹仆碣读《遗文》。遗文读罢微风起，冷然御风怀
《列子》。濯足寒潭一泓澄，振衣绝壁千岩紫。诗人洗酌
葡萄红，浩歌运笔气如虹。碧箫吹裂山头石，坐待银
泉涌天东。